เมื่อวันที่ 24 มีนาคม 2565 เวลา 9.00 น. ณ ที่ทำการองค์การบริหารส่วนตำบลประจันตคาม อำเภออำเภอประจันตคาม จังหวัดปราจีนบุรี นายนัฐพล เดชสุภา นายกนายกองค์การบริหารส่วนตำบลประจันตคาม เป็นประธานในการประชุมประจำเดือนของพนักงาน พนักงานจ้าง จ้างเหมา ซึ่งในการประชุมมีการติดตามความก้าวหน้าตามแผนการดำเนินงานประจำปีงบประมาณ พ.ศ.2565 การรับฟังปัญหา อุปสรรคในการปฏิบัติงานและการระดมความคิดเห็นเพื่อร่วมกันแก้ไขปัญหาในการปฏิบัติงาน และในช่วงท้ายของการประชุมนายนัฐพล เดชสุภา นายกองค์การบริหารส่วนตำบลประจันตคาม ได้มอบนโยบายเจตจำนงสุจริตในการปฏิบัติติราชการองค์การบริหารส่วนตำบลประจันตคาม และนโยบายต่อต้านการรับสินบน ของขวัญ ของที่ระลึก ของกำนัล หรือประโยชน์อื่นใด (NO GIFT POLICY) ประจำปีงบประมาณ พ.ศ. 2565 เพื่อเสริมสร้างวัฒนธรรมองค์กรให้เจ้าหน้าที่มีความซื่อสัตย์สุจริต มีจิตสำนึกที่ดี รับผิดชอบต่อหน้าที่ตามมาตรฐานจริยธรรมของเจ้าหน้าที่รัฐ โดยให้ถือปฏิบัติอย่างเคร่งครัด ในการนี้มีผู้เข้าร่วมการประชุมประกอบด้วยผู้บริหาร ข้าราชการ พนักงาน เจ้าหน้าที่ขององค์การบริหารส่วนตำบลประจันตคาม จำนวน 40 คน





